Truḥ tweṭṭuft-nni nɣant-tt, arǧan, arǧan ur d-tuɣal ara, uɣalen nnan-as : «Ruḥ kan ay uccen ẓer ma ad yekkat ugeffur ». Yuɣal-d yenna-asen: «Ṣṣḥat warwat, lɛama ibat », nnanas : «Ruḥ kan ay ilef ẓer ma ad yekkat ugeffur ». Yuɣal-d yenna-asen: «Teṣḥa am uḥenburinu ». Nnan-as : «Ruḥ kan ay izrem ali s ufella n ṭṭejra ad teẓreḍ acu yellan ». Yekker yuli yeqqes tameṭṭut-nni teɣli-d, kkren lewḥuc-nni bḍan-tt ččan-tt, nnan-as i tewtult arwaḥ ad teččeḍ, tugi tenna-asen belli tahlek meɛna fket-iyi-d ayen yellan deg taddist-ines, d ssebɛa n tjaɛbubin seg wadif-ines, melmi i lluẓeɣ ad ten-ččaɣ, tawtult-nni teẓra taḥdayt-nni sufella n ṭṭejra. Armi d azekkayen, ruḥen akk lewḥuc-nni ad d-ṣṣḍaden, tenna-as : «Arres-d ad aminiɣ, ẓriɣ din i telliḍ, ugiɣ kan ad d-iniɣ, awi tura gmam-agi, arnu tijaɛbubina-agi, yal tiɣilt sulleɣ-as yiwet, truḥeḍ ttazla ma ufan-kem-id da-agi ad kem-ččen am yemmam-agi ».